# Alkoholpromille

### Fra Wikipedia, den frie encyklopædi

De mest almindelige kilder til alkohol i Danmark er drikke som øl, vin og spiritus - men kan også findes i forskellige madvarer (eksempelvis chokolade). Alkoholindholdet i drikkevarer kan udregnes ved denne formel:

For en almindelig øl bliver det så (330ml*0,046) ca. 15 ml alkohol. Ganger man med 0,8 får man resultatet i gram.

## [redigér] Promillen

I 1976 indførte man i Danmark promillebegrænsinger for førere af motordrevne køretøjer. Grænserne er blevet revideret flere gange ligesom den straf, der gives i forbindelse med spirituskørsel. Ved promillekørsel forstås, at man har haft en alkoholpromille på 0,50 - 0,79 på det tidspunkt, man har ført kørtøjet. Der foreligger spirituskørsel, når man har haft en alkoholpromille på over 0,80, da man førte køretøjet. I 2004 blev opdelingen mellem promillekørsel og spirituskørsel ophævet, således at alle der har en promille på over 0,5 bliver dømt for spirituskørsel.

### [redigér] Straffe

Som en ledetråd for, hvor meget alkohol man har i blodet, anvender man resultatet fra et alkometer, mens den endelige bestemmelse måles ud fra en blodprøve. På grund af den lineære nedbrydning af alkohol i kroppen er det muligt at bestemme promillen på det tidspunkt, hvor man har ført motorkøretøjet.

Straffen for at køre spirituskørsel er betinget frakendelse af kørekortet og en bøde på én månedsløn gange den promille, man havde. derudover skal man deltage i et alkohol og trafikkursus, man selv skal betale - et sådant koster ca. 2000,-

Anden gang en bilist tages for spirituskørsel får han en ubetinget frakendelse af kørekortet + en bøde + et alkohol om trafikkursus - 3. gang konfiskerer politiet den dømtes bil, og denne overgår til statens ejendom.

Hvis bilisten har haft sit kørekort i mindre end 3 år på anholdelsestidspunktet, får han en ubetinget frakendelse af kørekortet allerede første gang, han bliver taget.

## [redigér] Optagelse

Alkoholen i drikkevarer optages hurtigt til blodet igennem maven og tarmene. Som en fingerregel kan man sige, at 20% af alkoholen optages gennem maven, og 80% optages i tarmene. Denne fordeling kan dog ændres ved tilstedeværelsen af mad, der sinker optagelsen gennem maven. Dette betyder, at man samlet set optager alkoholen langsommere, når man har mad i maven. Kulsyre eller CO2 har den modsatte virkning og øger optagelsen af alkoholen i maven. Dette kendes fra indtagelsen af champagne, hvor man hurtigere bliver beruset end med andre vine.

### [redigér] Fordeling

Alkoholen fordeles i den del af kroppen, der er vandig, det vil sige blodet og væsken i og omkring cellerne. Når kvinder ofte bliver hurtigere fulde, er det fordi de oftest har en større fedtfase end mænd. Alkohol opløses ikke i fedt, og derfor bliver koncentrationen i blodet højere hos kvinder. Den procentdel af kroppen, hvori alkoholen kan optages, er tilnærmelsesvis 58 for kvinder og 68 for mænd.

### [redigér] Udregning af promille

For at udregne den promille man tilnærmelses vis har skal man bruge denne formel:

        Kvinder:
        Mænd:

Disse udregninger antager, at man har drukket den nævnte mængde alkohol på én gang, og at det hele er optaget i blodet (kroppen).

Dvs. En mand på 70kg skal således kun drikke ca. 1,5 almindelige øl (el. 23ml alkohol), før han kommer over promillegrænsen. Denne mængde er dog lavere end den virkelige mængde, da kroppen kan nedbryde ca. 0,1g alkohol pr. kg kropsvægt pr. time. (for mænd), og at man som regl ikke drikker 2 øl på et sekund.

### [redigér] Alkohols nedbrydning i kroppen

Alkoholen bliver fortrinsvis nedbrudt i leveren til acetaldehyd af enzymet alkoholdehydrogenase. Acetaldehyd bliver derefter omdannet til eddikesyre af enzymet acetaldehyddehydrogenase. Eddikesyren kan derefter nedbrydes ved kroppens normale metabolisme og bliver således til vand, kuldioxid og energi.

### [redigér] Andet

Antabus er et lægemiddel, der anvendes til at hjælpe alkoholikere med at stoppe. Når en person på Antabus intager alkohol, kan han ikke nedbryde acetaldehyd, og der opstår en meget ubehagelig forgiftningstilstand.

## [redigér] Eksterne links

http://www.politi.fo/dansk/faerdselsloven.htm

Hentet fra "http://da.wikipedia.org../../../a/l/k/Alkoholpromille.html"

Kategorier: Alkoholer | Sundhed | Straffelovsovertrædelser

##### Views

- Artikel
- Diskussion
- Nuværende version

##### Søg